text: Advarer mod sigøjnere
  16 juni 2010 kl. 12.30
  Sydøstjyllands Politi og Syd- og Sønderjyllands Politi advarer mod sigøjnere, der snyder og bedrager.
  De stopper for eksempel op ved motorvejstilkørsler og ser hjælpeløse ud. Hvis folk kommer dem til hjælp, bliver de udsat for fup og fidus.
  - Man skal ikke hjælpe dem. De er kun ude på at narre penge for folk, og penge har de nok af, siger vagtchef Jesper Duus, Sydøstjyllands Politi. Han konstaterer, at hele politikredsen vrimler med sigøjnere.
  Svindlerne forsøget at købe guld, der blot er billigt metal.
  De forsøger også at få vekslet store pengesedler, hvorefter de snyder med byttepengene.
  Der er også eksempler på, at de tilbyder deres arbejdskraft til for eksempel havearbejde, hvorefter de stjæler med arme og ben.
  Adskillige campingpladser har frabedt sig, at svindlerne overnatter hos dem.
  